b'\n_START_ARTICLE_\nZunyi\n_START_SECTION_\nLoodus\n_START_PARAGRAPH_\nAasta keskmine temperatuur on 13...18 kraadi. P\xc3\xa4ikeselisi p\xc3\xa4evi on palju._NEWLINE_Tuntuim vaatamisv\xc3\xa4\xc3\xa4rsus on 60 m k\xc3\xb5rgune juga Chishui.\n_START_SECTION_\nRahvastik\n_START_PARAGRAPH_\nElanike arv on umbes 7 338 000 (2003. aasta l\xc3\xb5pp)._NEWLINE_Zunyis elab hiinlaste k\xc3\xb5rval veel 36 rahvust, sealhulgas tujia\'d, miaod ja gelao\'d.\n_START_SECTION_\nMajandus\n_START_PARAGRAPH_\nZunyi sisemajanduse kogutoodang moodustab veerandi kogu provintsi omast._NEWLINE_Linnas on metallurgiat\xc3\xb6\xc3\xb6stus, elektrijaam, ehitusmaterjalidet\xc3\xb6\xc3\xb6stus ja toiduainetet\xc3\xb6\xc3\xb6stus.\n_START_SECTION_\nAjalugu\n_START_PARAGRAPH_\nZunyis toimus Zunyi konverents, Hiina Kommunistliku Partei otsustav n\xc3\xb5upidamine Suure looderetke ajal jaanuaris 1935. Mao Zedong kindlustas oma v\xc3\xb5imu: ta valiti esimest korda partei juhiks. Hiina turistid lasevad end konverentsi toimumiskoha juures pildistada. See kuulub "palver\xc3\xa4ndude" sihtm\xc3\xa4rkide hulka. See on endine ilusas kohalikus stiilis katoliku kirik, mis 1953 tehti Mao Zedongi monumendiks. Samuti renoveeriti maja, kus ta peatus. Preester isa Xia sai asemele teise maat\xc3\xbcki koos majaga. Hiljem pandi ta vangi. Kahek\xc3\xbcmne aasta p\xc3\xa4rast ta vabastati ja rehabiliteeriti 1985 t\xc3\xa4ielikult. Aastal 1987 hakkas ta ehitama praegust kirikut, mis valmis 2004.\n_START_SECTION_\nToit\n_START_PARAGRAPH_\nZunyi on tuntud kohana, mille h\xc3\xb5\xc3\xb5guvaid toite k\xc3\xa4isid maitsmas Hiina juhid, sealhulgas Deng Xiaoping. Nende toitude seas on v\xc3\xbcrtsine kuum nuudlisupp lambaliha ja oajustu-massiga (yangrou fen). Selles kasutatakse pakse valgeid \xc3\xbcmmargusi riisinuudleid (lai fen), mida valmistatakse Gaopingi linnas ja mida mujalt naljalt ei leia._NEWLINE_Valmistatakse riisilik\xc3\xb6\xc3\xb6ri (maotai), samuti dongjiu\'d. Kohalik \xc3\xb5lu gaoyuan on maitsev. Nende jookide maitsvuse p\xc3\xb5hjuseks peetakse kohaliku vee head kvaliteeti. Praegu \xc3\xa4hvardab Chishui j\xc3\xb5ge, millest maotai\'d tehakse, reostus.'